CELEX: E2016C0058
Language: mt
Date: 2016-03-03 00:00:00
Title: Deċiżjoni tal-Awtorita ta' Sorveljanza tal-EFTA Nru 58/16/COL-D tat-3 ta' Marzu 2016 li tapprova l-miżuri nazzjonali tan-Norveġja li jillimitaw l-impatt tal-Gyrodactylus salaris u li tħassar id-Deċiżjonijiet Nru 298/08/COL u Nru 299/08/COL [2016/1863]

20.10.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 284/37
            
         DEĊIŻJONI TAL-AWTORITA TA' SORVELJANZA TAL-EFTA
   Nru 58/16/COL-D
   tat-3 ta' Marzu 2016
   li tapprova l-miżuri nazzjonali tan-Norveġja li jillimitaw l-impatt tal-Gyrodactylus salaris u li tħassar id-Deċiżjonijiet Nru 298/08/COL u Nru 299/08/COL [2016/1863]
   L-AWTORITÀ TA' SORVELJANZA TAL-EFTA,
   Wara li qieset l-Att li ssir referenza għalih fil-punt 5a tal-Parti 4.1 tal-Kapitolu I tal-Anness I tal-Ftehim ŻEE (Id-Direttiva tal-Kunsill 2006/88/KE tal-24 ta' Ottubru 2006 dwar il-ħtiġiet tas-saħħa tal-annimali għall-annimali tal-akkwakultura u l-prodotti tagħhom, u dwar il-prevenzjoni u l-kontroll ta' ċertu mard f'annimali akkwatiċi (1)), kif adattata għall-Ftehim ŻEE bil-punt 4(d) tal-Protkoll 1 tal-Ftehim ŻEE u l-Artikoli 1(2) u 3 tal-Protkoll 1 tal-Ftehim ta' Sorveljanza u tal-Qorti.
   Wara li qieset id-Deċiżjoni Nru 494/13/COL tal-Awtorità ta' Sorveljanza tal-EFTA (“l-Awtorità”) tal-11 ta' Diċembru 2013 li tagħti s-setgħa lill-Membri tal-Kulleġġ b'responsabbiltà speċjali għal materji veterinarji u fitosanitarji biex jieħu ċerti deċiżjonijiet u miżuri (id-Dokument Nru 683826).
   Billi:
   
               (1)
            
            
               Id-Deċiżjoni tal-Awtorità ta' Sorveljanza tal-EFTA Nru 298/08/COL (2) stabbiliet żoni mingħajr mard u garanziji addizzjonali għal Gyrodactylus salaris għan-Norveġja skont l-Artikolu 13 tad-Direttiva tal-Kunsill 91/67/KEE (3) u l-Artikolu 5 tad-Deċiżjoni tal-Kummissjoni 2004/453/KE (4).
            
         
               (2)
            
            
               F'konformità mad-Deċiżjoni Nru 298/08/COL, in-Norveġja tista' tirrekjedi garanziji addizzjonali għal kunsinni ta' ħut ħaj tal-akkwakultura ta' speċi suxxettibbli intiż għat-trobbija, li għandhom jiġu introdotti fiż-żoni affettwati mid-Deċiżjoni. Dawn il-garanziji addizzjonali jikkonsistu mir-rekwiżit li dawk il-kunsinni għandhom joriġinaw minn żona li jkollha status ta' saħħa ekwivalenti għall-post ta' destinazzjoni.
            
         
               (3)
            
            
               Id-Direttiva 2006/88/KE ħassret u ssostitwiet id-Direttiva 91/67/KEE. Id-Direttiva 2006/88/KE pprovdiet ukoll li d-Deċiżjoni 2004/453/KE kellha tibqa' tapplika sakemm jiġu adottati d-dispożizzjonijiet neċessarji skont dik id-Direttiva. Tali dispożizzjonijiet kienu adottat bid-Deċiżjoni tal-Kummissjoni 2010/221/UE (5) li ukoll ħassret b'mod definit id-Deċiżjoni 2004/453/KE (6). Huwa għalhekk xieraq li d-Deċiżjoni Nru 298/08/COL titħassar u tiġi sostitwita.
            
         
               (4)
            
            
               L-Artikolu 43 tad-Direttiva 2006/88/KE jipprovdi li Stat taż-ŻEE jista' jieħu miżuri biex jipprevjeni l-introduzzjoni ta' mard, jew biex jikkontrollahom, li ma jkunux elenkati fil-Parti II tal-Anness IV tiegħu, li jkunu jikkostitwixxu riskju sinifikanti għas-sitwazzjoni tas-saħħa tal-annimali ta' annimali tal-akkwakultura jew ta' annimali akkwatiċi selvaġġi f'dak l-Istat. Dawk il-miżuri ma għandhomx jeċċedu l-limiti ta' dak li huwa xieraq u neċessarju biex tiġi prevenuta l-introduzzjoni ta' tali mard, jew biex jiġi kkontrollat.
            
         
               (5)
            
            
               In-Norveġja ingħatat id-dritt li tirrekjedi garanziji addizzjonali skont id-Deċiżjoni Nru 298/08/COL u pprovdiet lill-Awtorità b'iinformazzjoni dwar is-sitwazzjoni tal-mard għar-rigward ta' Gyrodactylus salaris. Permezz ta' ittra tas-6 ta' Ottubru 2015 (id-Dokument Nru 775798, Nru ta' ref. 2015/193600), in-Norveġja pprovdiet informazzjoni ulterjuri dwar il-miżuri nazzjonali rigward Gyrodactylus salaris. L-informazzjoni pprovduta turi kemm hu xieraq u kemm hu neċessarji li jibqa' l-obbligu li jkun hemm miżuri nazzjonali fil-forma tat-tqegħid fis-suq, dwar l-importazzjoni u r-rekwiżiti ta' tranżitu, skont l-Artikolu 43 tad-Direttiva 2006/88/KE.
            
         
               (6)
            
            
               Għaldaqstant, peress li n-Norveġja ngħatat id-dritt li takkwista garanziji addizzjonali skont id-Deċiżjoni Nru 298/08/COL għall-introduzzjoni ta' annimali tal-akkwakultura ta' speċi suxxettibbli f'żoni approvati mingħajr mard jew żoni bi programmi approvati ta' kontroll jew ta' eradikazzjoni, in-Norveġja għandha titħalla tkompli tapplika dawn il-miżuri bħala miżuri nazzjonali approvati skont l-Artikolu 43 tad-Direttiva 2006/88/KE.
            
         
               (7)
            
            
               Il-miżuri nazzjonali approvati permezz ta' din id-Deċiżjoni għandhom jiġu applikati biss sakemm dawn ikunu xierqa u neċessarji. Għalhekk, in-Norveġja għandha tibgħat rapport annwali lill-Awtorità dwar il-funzjonament tal-miżuri nazzjonali.
            
         
               (8)
            
            
               Kull suspett tal-preżenza ta' Gyrodactylus salaris fin-Norveġja, bl-eċċezzjoni taż-żoni elenkati fl-Anness ta' din id-Deċiżjoni, għandhom jiġu investigati u matul l-investigazzjoni għandhom jiġu applikati restrizzjonijiet fuq il-moviment għall-protezzjoni ta' Stati oħra taż-ŻEE b'miżuri nazzjonali approvati għar-rigward ta' Gyrodactylus salaris. B'żieda ma' dan, sabiex tiġi ffaċilitata l-evalwazzjoni mill-ġdid neċessarja tal-miżuri nazzjonali approvati, kull konferma sussegwenti ta' mard għandha tiġi nnotifikata lill-Awtorità ta' Sorveljanza tal-EFTA u lil Stat oħra taż-ŻEE.
            
         
               (9)
            
            
               Fl-interess taċ-ċarezza, id-Deċiżjoni Nru 298/08/COL għandha espressament titħassar.
            
         
               (10)
            
            
               Barra minn dan, id-Deċiżjoni tal-Awtorità ta' Sorveljanza tal-EFTA Nru 299/08/COL (7) approvat il-programm tan-Norveġja ta' kontroll u eradikazzjoni għall-Mard Batterjali tal-Kliewi (BKD). Permezz ta' ittra tas-6 ta' Ottubru 2015, (id-Dokument Nru 775798), in-Norveġja infurmat lill-Awtorità li l-programm ta' kontroll u ta' eradikazzjoni għall-BKD kien twaqqaf. Huwa għalhekk xieraq li d-Deċiżjoni Nru 299/08/COL titħassar.
            
         
               (11)
            
            
               Il-miżuri li jsir provvediment għalihom f'din id-Deċiżjoni huma skont l-opinjoni tal-Kumitat Veterinarju u Fitosanitarju tal-EFTA.
            
         ADOTTAT DIN ID-DEĊIŻJONI:
   Artikolu 1
   Approvazzjoni ta' ċerti miżuri nazzjonali għal-limitazzjoni tal-impatt ta' ċertu mard mhux elenkat fil-Parti II tal-Anness IV tad-Direttiva 2006/88/KE
   1.   In-Norveġja, bl-eċċezzjoni taż-żoni elenkati fl-Anness ta' din id-Deċiżjoni, għandha titqies bħala ħielsa minn Gyrodactylus salaris.
   2.   In-Norveġja tista' tirrekjedi li l-kunsinni li ġejjin introdotti f'żona mingħajr mard ikunu konformi mar-rekwiżiti stabbiliti fil-punti (a) u (b) għar-rigward ta' dawk iż-żoni meqjusa bħala ħielsa minn Gyrodactylus salaris:
   
               (a)
            
            
               l-annimali tal-akwakultura intenzjonati għat-trobbija, għal żoni ta' żamma, għal meded ta' ilma għas-sajd ripopolati artifiċjalment, għal faċilitajiet ornamentali miftuħa u għall-istokkjar mill-ġdid għandhom ikunu konformi ma':
               
                           (i)
                        
                        
                           ir-rekwiżiti ta' tqegħid fis-suq stabbilit fl-Artikolu 8a tar-Regolament tal-Kummissjoni (KE) Nru 1251/2008 (8);
                        
                     
                           (ii)
                        
                        
                           ir-rekwiżiti ta' importazzjoni stabbiliti fl-Artikolu 10 tar-Regolament (KE) Nru 1251/2008;
                        
                     
                           (iii)
                        
                        
                           ir-rekwiżiti ta' tranżitu u ta' ħażna stabbiliti fl-Artikolu 16 tar-Regolament (KE) Nru 1251/2008;
                        
                     
         
               (b)
            
            
               annimali akwatiċi ornamentali intenzjonati għal faċilitajiet ornamentali magħluqa għandhom ikunu konformi ma'
               
                           (i)
                        
                        
                           ir-rekwiżiti ta' importazzjoni stabbiliti fl-Artikolu 11 tar-Regolament (KE) Nru 1251/2008;
                        
                     
                           (ii)
                        
                        
                           ir-rekwiżiti ta' tranżitu u ta' ħażna stabbiliti fl-Artikolu 16 tar-Regolament (KE) Nru 1251/2008;
                        
                     
         Artikolu 2
   Rappurtar
   1.   Sa mhux aktar tard mit-30 ta' April ta' kull sena, in-Norveġja għandha tippreżenta rapport lill-Awtorità ta' Sorveljanza tal-EFTA dwar il-miżuri nazzjonali approvati li ssir referenza għalihom fl-Artikolu 1.
   2.   Ir-rapporti li jsir provvediment għalihom fil-paragrafu 1 għandhom ikunu konformi mar-rekwiżiti tal-Artikolu 4 tad-Deċiżjoni 2010/221/UE.
   Artikolu 3
   Suspett u kostatazzjoni ta' mard f'żoni ħielsa mill-mard
   1.   Meta n-Norveġja tissuspetta l-preżenza ta' marda f'żona li tkun elenkata bħala ħielsa mill-marda Gyrodactylus salaris, in-Norveġja għandha tieħu miżuri li jkunu tal-anqas ekwivalenti għal dawk stabbiliti fl-Artikolu 28, l-Artikolu 29(2), (3) u (4) u l-Artikolu 30 tad-Direttiva 2006/88/KE.
   2.   Meta l-investigazzjoni epiżootika tikkonferma l-kostatazzjoni tal-marda li ssir referenza għaliha fil-paragrafu 1, in-Norveġja għandha tinforma lill-Awtorità ta' Sorveljanza tal-EFTA u lill-Istati l-oħra tal-EFTA dwar dan, u b'kull miżuri meħuda biex dik il-marda tiġi kkontrollata u limitata.
   Artikolu 4
   Tħassir
   Id-Deċiżjonijiet Nru 298/08/COL u Nru 299/08/COL huma mħassra.
   Artikolu 5
   Destinatarji
   Din id-Deċiżjoni hija indirizzata lir-Renju tan-Norveġja.
   
      Magħmul fi Brussell, it-3 ta' Marzu 2016.
      
         
            Għall-Awtorità ta' Sorveljanza tal-EFTA
         
         Helga JÓNSDÓTTIR
         
            Membru tal-Kulleġġ
         
         Carsten ZATSCHLER
         
            Direttur
         
      
   
   
      (1)  ĠU L 328, 24.11.2006, p. 14.
   
      (2)  Id-Deċiżjoni tal-Awtorità ta' Sorveljanza tal-EFTA Nru 298/08/COL tal-21 ta' Mejju 2008 dwar żoni mingħajr mard u garanziji addizjonali għal Gyrodactylus salaris għan-Norveġja (ĠU L 268, 9.10.2008, p. 37).
   
      (3)  Id-Direttiva tal-Kunsill 91/67/KEE tat-28 ta' Jannar 1991 li tikkonċerna l-kondizzjonijiet tas-saħħa tal-annimali li jirregolaw it-tqegħid fuq is-suq tal-annimali u prodotti ta l-akwakultura (ĠU L 46, 19.2.1991, p. 1).
   
      (4)  Id-Deċiżjoni tal-Kummissjoni 2004/453/KE tad-29 ta' April 2004 li timplimenta d-Direttiva tal-Kunsill 91/67/KEE dwar miżuri kontra ċertu mard f'annimali tal-akwakultura (ĠU L 156, 30.4.2004, p.5).
   
      (5)  Id-Deċiżjoni tal-Kummissjoni 2010/221/UE tal-15 ta' April 2010 li tapprova miżuri nazzjonali biex jiġi limitat l-impatt ta' ċertu mard fl-annimali tal-akkwakultura u annimali akkwatiċi selvaġġi b'konformità mal-Artikolu 43 tad-Direttiva tal-Kunsill 2006/88/KE (ĠU L 98, 20.4.2010, p. 7).
   
      (6)  L-Att li ssir referenza għalih fil-punt 94 tal-Parti 4.2 tal-Kapitolu I tal-Anness I tal-Ftehim ŻEE.
   
      (7)  Id-Deċiżjoni tal-Awtorità ta' Sorveljanza tal-EFTA Nru 299/08/COL tal-21 ta' Mejju 2008 li japprova l-programm ta' kontroll u tal-qerda tal-Mard Batterjali tal-kliewi sottomess min-Norveġja (ĠU L 257, 25.9.2008, p. 16).
   
      (8)  Ir-Regolament tal-Kummissjoni (KE) Nru 1251/2008 tat-12 ta' Diċembru 2008 li jimplimenta d-Direttiva tal-Kunsill 2006/88/KE fir-rigward tal-kundizzjonijiet u r-rekwiżiti taċ-ċertifikazzjoni għat-tqegħid fis-suq u l-importazzjoni fil-Komunità ta' annimali tal-akkwakultura u prodotti tagħhom u li jistabbilixxi lista ta' speċi li jgħaddu l-mard (ĠU L 337, 16.12.2008, p. 41).
   
      ANNESS
      
                  Żoni ta' limiti ta' ilma infettat
               
               
                  Kontea
               
            
                  Skibotnelva
               
               
                  Troms
               
            
                  Signaldalselva
               
               
                  Troms
               
            
                  Kitdalselva
               
               
                  Troms
               
            
                  Ranaelva
               
               
                  Nordland
               
            
                  Leirelva
               
               
                  Nordland
               
            
                  Ranelva
               
               
                  Nordland
               
            
                  Drevja
               
               
                  Nordland
               
            
                  Fusta
               
               
                  Nordland
               
            
                  Vefsna
               
               
                  Nordland
               
            
                  Hundåla
               
               
                  Nordland
               
            
                  Halsanelva
               
               
                  Nordland
               
            
                  Hestdalselva
               
               
                  Nordland
               
            
                  Dagsvikelva
               
               
                  Nordland
               
            
                  Nylandselva
               
               
                  Nordland
               
            
                  Batnfjordselva
               
               
                  Møre og Romsdal
               
            
                  Driva
               
               
                  Møre og Romsdal
               
            
                  Litledalselva
               
               
                  Møre og Romsdal
               
            
                  Usma (Øksendalselva)
               
               
                  Møre og Romsdal
               
            
                  Henselva
               
               
                  Møre og Romsdal
               
            
                  Rauma
               
               
                  Møre og Romsdal
               
            
                  Innfjordelva
               
               
                  Møre og Romsdal
               
            
                  Skorga
               
               
                  Møre og Romsdal
               
            
                  Måna (Måndalselva)
               
               
                  Møre og Romsdal
               
            
                  Breidvikelva
               
               
                  Møre og Romsdal
               
            
                  Lærdalselva
               
               
                  Sogn og Fjordane
               
            
                  Drammenselva
               
               
                  Buskerud
               
            
                  Lierelva
               
               
                  Buskerud
               
            
                  Vesleelva (Sandeelva)
               
               
                  Vestfold